OpenLLM-France/wikimedia huggingface dataset:
# Idefix

Idefix, Asterixen abenturetan agertzen den fikziozko pertsonaia bat da. Idefix, Obelixen txakurra da. Pertsonaia nagusien artean, animalia bakarra da. Lehen aldiz, Asterix Galiako itzulian abenturan agertzen da, 1965ean idatzi eta marraztutako abentura.
Frantsesez, zakur hau Idéfix deitzen da, idée fixen bezalako soinua duena, eta "ideia finkoa" esan nahi duena. Ingelesezko itzulpenean, Dogmatix deritzo, ideia finko kontzeptua (dogma) mantentzen duena, eta zakur kontzeptua (ingelesez: dog) ere mantentzen duena.
Idefix, zakur txiki bat da, bere tamaina txikia gora-behera, berebiziko gosea duena, Asterix Korsikan izeneko abenturan agertzen den bezala, non, zakur korsikarrek, Idefix jaten ikusterakoan, honako hau esaten duten: "Begira, ez da gaztaina bat baino handiagoa, baina bere lo kuluxka horren mende balego bezala jaten du".
Idefix, Obelixi oso lotua dago, hala ere, negarrez hasten da moztu, behera bota edo bere tokitik ateratako edozein zuhaitzen aurrean, honela, historiako lehen zakur ekologista bihurtuz. Arrazoi honegatik utzi dio Obelixek erromatarrei zuhaitzak botatzeari.

## Kanpo estekak

* Datuak: Q1752911
* Multimedia: Idéfix / Q1752911
# Idealismo (argipena)

Idealismo terminoak esanahi zenbait ditu:
* idealismo filosofikoa, errealitate guztia subejktuakj eratzen duela baieztatzen duen teoria eta korronte filosofikoa;
* idealismoa edo utopismoa, xede politiko eta etiko idealei jarraiki jarduten duen pertsona edo taldearen pentsaera eta jokabidea.
# Ideia-jasa

Ideia-jasa, brainstorming ingelesezko izenez ere ezaguna, ideia berrien sormena sustatzen duen talde-teknika bat da. Gai bat lantzeko osatu duten taldeko kideek gaiaren inguruan burura etortzen zaizkien ideia guztiak agertzean datza, inongo ideia edo proposamenik baztertu gabe eta gidaritza minimo batez. Helburua, beraz, ahalik eta ideia gehien plazaratzea da, beraien egokitasunari erreparatu gabe, prozesuaren bukaeran proposamenen ebaluazioa egiten bada ere. Alex Faickney Osborn publizistak plazaratu zuen teknika hau 1948 urteko bere Your Creative Power liburuan.

## Pausuak

Lau pausu daude:
* "Epaiketa bertan behera utzi": Lehenengo fase honetan, ideia guztiak kontuan hartzen dira, ez da diskriminatzen inolako ideiarik.
* "Pentsatzeko askatasuna" : Zenbat eta ideia gehiago hobeto, inolako oztoporik gabe, idei guztiak balio dute, nahiz eta, ezinezkoak izan. Izan ere, saio bakoitzean egon beharko litzateke taldeari barrea eragiten duen idei aski zentzugaberen bat.
* "Kantitatearen garrantzia" : Zenbat eta idei kopuru handiagoa izan, gero eta errazagoa izango da ideien artean hautatzea. Hala ere, lehenengo ideiak ohikoenak eta erabilienak izaten dira, aldiz, azkenekoak, berritzaileenak.
* " Efektu biderkatzailea" : Idei batetik abiatuz, ideia garatzean edo beste batekin batzean datza.

## Interneten bidezko brainstorming-a

Azken urteetan izandako arrakastari esker, gero eta ohikoagoa da interneten bidez egitea. Hori dela eta aurrera eramateko, software eta tresna gehiago sortu egin dira.
Online, erregistratu gabe eta era sinplean erabiltzeko aplikazio interesgarria da framemo.org.

## Kanpo estekak

* Datuak: Q191183
* Multimedia: Brainstorming / Q191183
# Ideia Handia

Ideia Handia (greziera modernoan: ΜνγάληΙδέα, Megáli Idéa) XIX. eta XX. mendeetako nazionalismo greziarraren sentimendu nazionalaren adierazpena zen. Greziar guztiak nazio-estatu bakar batean elkartu nahi zituen Konstantinoplan ezarritako hiriburuarekin. Batez ere irredentismoaren forma hartu zuen. Termino hori Ioannis Kolettis Oto Erregearen lehen ministroak asmatu zuen 1844an. Ideia Handiak menderatu zuen kanpo-politika osoa, eta, beraz, Greziaren barne-politika: 1820ko independentzia-gerratik, 1970eko hamarkadako Zipreko arazora, XX. mendearen hasierako gerra balkanikoetatik igarota. Greziaren aurkari nagusia Ideia Handia garatzeko Otomandar Inperioa izan zen, eta, ondoren, Turkia.

## Kanpo estekak

* Datuak: Q335081
* Multimedia: Megali Idea / Q335081
# Ideciu de Jos

Ideciu de Jos Errumaniako udalerri bat da, Mureș konderrian. 1.998 biztanle ditu, 42,7 kilometro koadroko azaleran banatuta.

## Herriak

Udalerrian honako herriak daude:
Ideciu de Jos $^{(en)}$ Deleni $^{(en)}$ Ideciu de Sus $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5059154
# Ideia

Ideia (antzinako grezieraz: ἰδέα, eidon, ‘ikusi nuen’) gauza baten irudikapen abstraktu eta orokorra da, gogoak edo adimenak eratua. Terminologia filosofikoaren arabera lau ikuspegitik aztertu daiteke:
* Logika: kontzeptuaren baliokidea da, esanahia duena.
* Ontologia: benetako munduan existitzen den material baten baliokidea da.
* Transzendentzia: ezaguera baten baliabidea da.
* Psikologia: irudikapen mental subjektiboaren baliokidea da.
Ideia terminoa aipatu zuen lehendabiziko filosofoetako bat Platon izan zen, "Ideien Teoria" proposatu zuena. Gero, arrazionalismoak eta enpirismoak kontzeptua landu zuten.

## Erreferentziak

* ↑ Harluxet Hiztegi Entziklopedikoa. Ideia. .
* ↑ Fernández Cepedal, José Manuel. (1976). Idea. in: Diccionario de filosofía contemporánea. Salamanca: Sígueme, 213-216 or..

## Kanpo estekak

* Datuak: Q131841
* Multimedia: Ideas / Q131841
# Ideia Zabaldu

Ideia Zabaldu, Negu Gorriak taldearen estudioko laugarren diskoa da. Diskoa hau, taldearen abesti originalekin egin zen azken diskoa izan zen, hurrengo diskoak, bertsioz (Salam Agur) edota argitaratu gabeko abestiez (Ustelkeria) osatua egon zen eta. Lan hau gainera, Estatu Batuetan saldu zuten diskoa bakarra izan zen.

## Kritikariak

Kritikariek taldearen ibilbidean aurrerapausoa izan zela esan zuten, salsa, erritmo latino (jadanik Borreroak Baditu Milaka Aurpegi albumean agertuak), dub edo funken eragina nabarmena zelako. Baina Rockdelux aldizkarirako idazten zuen Xabier Cervantesen ustez, ez zen aurrekoak bezain erraza izan. Borreroak aurreko albuma maisulantzat jo zutenez, hau ona bakarrik dela esan zuten..
Hala ere, munduan oihartzun handiena zuen albuma izan zen, agian Estatu Batuetan ere argitaratu zutelako.

## Abestien zerrenda

* Hitzaurrea
* Hitz egin
* Ipurbegia
* Nire baitan daude biak
* Ideia zabaldu I
* Ideien kontrabandoa
* Bakartia Hondarribian
* Ezagutu hire lagunak
* Aiako txikito
* Hiri gerrilaren dantza
* NG Brigada Peligros
* Aizu
* Salam, agur
* Ume hilak
* Oliver Iparra
* Ideia zabaldu II
* Potroengatik
* Begirunea
Negu Gorriak taldeak abesti guztiak moldatu zituen. «Hitzaurrea», «Ideia zabaldu I», «Aiako txikito», «NG Brigada Peligros» eta «Ideia zabaldu II» samplerrak besterik ez dira.
Fermin Muguruzak hizt guztiak idatzi zituen, hauek izan ezik:
* «Nire baitan daude biak», Iñigo Muguruzak idatzia.
* «Potroengatik» Estitxu Arozenak idatzia.

## Taldekideak

* Fermin Muguruza - Ahotsa
* Kaki Arkarazo - Gitarra eta ahotsa
* Iñigo Muguruza - Gitarra eta ahotsa
* Mikel Kazalis - Bajua
* Mikel Abrego - Gitarra

### Beste musikariak

* Anjel Valdes - Perkusioa Ipurbegia eta Aizu abestietan.
* Jean Nöel Roquefere - Konga eta perkusioa Ipurbegia eta Aizu abestietan.
* Sorkun Rubio - Ahotsa Nire baitan daude biak abestian.
* Sadia Aitelkho - Ahotsa Salam, agur abestian.
* Irantzu Silva - Koroak Aizu abestian.
* Javi Pez - Koroak Aizu abestian.
* Juanan Diez - Tronboia Hiri gerrillaren dantza eta Ipurbegia abestietan.
* Carlos Hipolito - Tronboia Hiri gerrillaren dantza eta Ipurbegia abestietan.
* Mikel Valcarlos - Tronpeta Hiri gerrillaren dantza eta Ipurbegia abestietan.
* Radio Bemba taldeko kideak - Ahotsa, gitarrak eta aireko instrumentuak Ume hilak, Ideia Zabaldu I eta Ideia Zabaldu II abestietan.

### Teknikariak

* Kaki Arkarazo: soinu-teknikaria.
* Manolo Gil: diseinua.

## Erreferentziak

* 1 2 F-MHop: «Negu Gorriak: Ideia Zabaldu», La Factoría del Ritmo 2, 1995eko azaroa.
* ↑ CERVANTES, Xavier: «Fermin Muguruza disco a disco», Rockdelux 166: 1999ko iraila. 19. orr.
* 1 2 SNOWDEN, Don: «Borreroak Baditu Milaka Aurpegi», Allmusic. 2006
* ↑ MORÁN, David: «Los mejores 100 discos españoles del siglo XX», Rockdelux 223: 2004ko abendua

## Kanpo estekak

* Datuak: Q11682807
# Invernessko katedrala

Invernessko katedrala (Eskoziako gaeleraz: Cathair-Eaglais Inbhir Nis) edo San Andres katedrala Eskoziako Inverness hiriko katedrala da, Eskoziako apezpiku elizari dagokiona. A mailako eraikina izendaturik dago.

## Kokapena

Britainia Handian iparralderen kokaturik dagoen katedrala da. Ness ibaiaren ertzean dago.

## Historia

Robert Eden apezpikuak Moray, Ross eta Caithness diozesietarako katedrala Invernessen egon behar zela erabaki zuen. 1866an ezarri zuen lehen harria Canterburyko artzapezpikuak eta lanak 1869an amaitu ziren, dorretako orratzak eraiki gabe gelditu ziren arren. Hirian bizi zen Alexander Ross arkitektoak diseinatu zuen.

## Deskribapena

Tarradaleko hareharri gorriz eraikia dago baina habearteko zutabeak Peterheadeko granitozkoak dira.

## Kanpo estekak

* Webgune ofiziala (Ingelesez)
* Datuak: Q2399661
* Multimedia: Inverness Cathedral / Q2399661
# Inverpeffer

Inverpeffer, Eskoziako herri bat zen, Angus eskualdean.

## Kanpo estekak

* Datuak: Q6060303
# Inverpolly

Inverpolly, Eskoziako Highland eskualdearen ipar-mendebaldean eta Ullapool udalerritik iparraldera dagoen eskualde zabal batek jasotzen duen izena da. Bertan hainbat mendi nabarmen daude, eta zohikaztegi eta aintzirez osatutako paisaia du.
Eremu honetako mendi nabarmenenak honakoak dira: Suilven, Stac Pollaidh, Cùl Mòr eta Cùl Beag.

## Kanpo estekak

* Datuak: Q6060316
* Multimedia: Inverpolly / Q6060316
# Inverness Highlands South (Florida)

Inverness Highlands South Ameriketako Estatu Batuetako erroldak esleitutako leku bat da. Citrus konderrian dago, Florida estatuan. 6.698 biztanle ditu, 14,538077 kilometro koadroko azaleran banatuta.

## Ikus, gainera

* Citrus konderria

## Kanpo estekak

* Datuak: Q584851
# Invernessko tren geltokia

Invernessko tren geltokia (ingelesez Inverness railway station eta Eskoziako gaeleraz Stèisean-Rèile Inbhir Nis) Eskoziako Inverness udalerriko tren geltokia da.

## Kanpo estekak

* Datuak: Q800959
* Multimedia: Inverness railway station / Q800959
# Inverness Caledonian Thistle FC

Inverness Caledonian Thistle FC Eskoziako futbol talde bat da, Inverness hirikoa. 1994an sortu zen eta Eskoziako Txapelketa jokatzen du. Eskoziako Kopa bat eskuratu du.

## Historia

Historia laburra du taldeak, izan ere 1994an sortu baitzen Caledonian FC (1885) eta Inverness Thistle FC (1885) taldeak elkartzean. 2004an lehen mailara igo zen eta orduti bertan mantendu da, 2009-10 denboraldian ezik. Emaitzarik onenak 2015ean lortu ditu, ligan hirugarren egin baitu eta Kopa irabazi baitu. Kopako finalean Falkirk FC garaitu zuen 2-1 emaitzaz.

## Irabazitako txapelketak
### Eskozian: 1

* Eskoziako Liga (0): hirugarrena 2015ean.
* Eskoziako Kopa (1): 2015.
* Eskoziako Ligako Kopa (0): finalista 2014an.

## Kanpo estekak

* (Ingelesez) Webgune ofiziala
* Datuak: Q309059
* Multimedia: Inverness Caledonian Thistle F.C. / Q309059
# Inverroy

Inverroy, Eskoziako gaeleraz: Inbhir Ruaidh, Eskoziako Highland eskualdean dagoen udalerri bat da, Lochaber barrutian. Spean Bridge udalerritik 2 milia ekialdera dago.

## Kanpo estekak

* Datuak: Q6060312
# Inverno e Monteleone

Inverno e Monteleone Italiako udalerri bat da. Paviako probintzian kokatuta dago, Lombardia eskualdean. 1.444 biztanle ditu, 9,64 kilometro koadroko azaleran banatuta.

## Mugakideak

Inverno e Monteleonek honako udalerri hauekin egiten du muga:
Gerenzago Sant'Angelo Lodigiano Villanterio Corteolona e Genzone $^{(en)}$ Miradolo Terme Santa Cristina e Bissone

## Kanpo estekak

* Datuak: Q39917
* Multimedia: Inverno e Monteleone / Q39917
# Invernessko gaztelua

Invernessko gaztelua (eskoziako gaeleraz Caisteal Inbhir Nis, ingelesez Inverness Castle) Eskoziako Inverness hiriko gaztelua da. A mailako eraikina izendaturik dago.

## Kokapena

Ness ibaira begira dagoen amildegi ertz baten gainean kokaturik dago.

## Historia

1057tik aurrera hainbat gaztelu eta babes egitura egon izan dira bertan. Lehenengoa Malcolm III.a Eskoziakoak eraiki zuen baina XIV mendean Roberto I.ak suntsitu zuen. Hurrengo gaztelua Invernesseko 1429ko setioan McDonald leinuak harpilatu zuen. 1548 urtean George Gordonek gaztelu berria eraiki zuen dorre eta guzti. Berau indarrez okupatu zuten Munro eta Fraser leinuek Maria I.a Eskoziakoaren alde egiteko eta erregina bera 1562an bertan izan zen. Jakobiten matxinadek beste hainbat aldiz eragin zuten Invernessko gazteluaren setioa; 1649, 1650, 1689, 1715 eta 1746an. Hauek nabarmen kaltetu zuten gaztelua eta azkenean eraitsia izan zen.
Gaur egungo hareharri gorrizko eraikina William Burn arkitektoak altxatu zuen 1836an aurreko gazteluak egon ziren toki berean. XX mendean darra eta ur hornidura gehitu zitzaizkion.
Gaztelua bera jendeari itxia dago, halere bere inguruko lursail eta lorategiak edozeinentzat irekiak daude.

## Iruditegia

* Aurrealdea.
* Gaztelua ibaiertzean.
* Gaztelua.
* Flora McDonalden estatua.

## Kanpo estekak

* Invernessko gaztelua
* Invernessko gazteluaren historia Am Balie webgunean
* Inverness gaztelua, Eskozia
* Datuak: Q6060213
* Multimedia: Inverness Castle / Q6060213
# Inverness Highlands North (Florida)

Inverness Highlands North Ameriketako Estatu Batuetako erroldak esleitutako leku bat da. Citrus konderrian kokatuta dago, Florida estatuan. 2.707 biztanle ditu, 5,046511 kilometro koadroko azaleran banatuta.

## Ikus, gainera

* Citrus konderria

## Kanpo estekak

* Datuak: Q573657
# Hiroshima (prefektura)

Hiroshima prefektura (japonieraz: 広島県, Hiroshima-ken) Japoniako Honshu uharteko prefektura bat da. Hiriburua Hiroshima hiria da.

## Historia

Hiroshima prefektura antzinako Bingo eta Aki probintziei dagokie. Japoniako historiaren hastapenetatik, merkataritza- eta kultura-gunea izan da lurraldea. Chūgoku eskualdearen erdigune tradizionala da.
1910ean, 143.000 biztanle inguru zituen prefekturak. Bigarren Mundu Gerraren aurrean 360.000 biztanleraino handitu zen populazioa, eta 1942an 419.000 biztanle zituen. Estatu Batuen bonbardaketen ondorioz, populazioa 137.197 biztanleraino murriztu zen 1945ean.

## Geografia

Chūgoku eskualdearen erdian dago. Lurralde gehiena menditsua da, Shimane prefekturarantz; eta ibaiek lautada oparoak sortu dituzte kostatik gertu.
Prefektura Shikoku uhartearen aurrez aurre dago, bien artean Setoko Barne Itsasoa dagoela. Uharte batzuk ere prefekturaren parte dira.
Barne-itsasoak babesten duenez, klima oso leuna da.

## Ekonomia

Hiroshima prefekturako industria nagusiak automobilgintza (Mazda enpresaren egoitza nagusia Hiroshima prefekturan dago) eta ontzigintza dira.

## Banaketa administratiboa
### Hiriak

* Hiri handienak:
* Hiroshima (hiriburua, 1.184.208 biztanle)
* Fukuyama (461.368 bizt.)
* Kure (246.118 bizt.)
* Higashihiroshima (187.711 bizt.)
* Onomichi (148.085 bizt.)
* Hatsukaichi (115.184 bizt.)
* Hiri guztiak:
| Akitakata Etajima Fuchū Fukuyama Hatsukaichi Higashihiroshima Hiroshima (hiriburua) | Kure Mihara Miyoshi Onomichi Ōtake Shōbara Takehara |

## Herriak barrutika sailkatuta

| Aki barrutia Fuchū Kaita Kumano Saka | Jinseki barrutia Jinsekikōgen Sera barrutia Sera | Toyota barrutia Ōsakikamijima Yamagata barrutia Akiōta Kitahiroshima |

## Ondasun nabarmenak
### Gizateriaren Ondareak

* Hiroshimako Bakearen Memoriala (Genbaku Dome).
* Itsukushima santutegia.

### Beste batzuk

* Hiroshimako Bakearen Memorialaren parkea.
* Haurren Bakearen Memoriala.Haurren Bakearen Memoriala.
* Hiroshimako Bakearen Memorialaren Museoa.
* Hiroshimako gaztelua.
* Itsukushima uhartea (Miyajima).
* Daishō-in.
* Fukuyamako gaztelua.
* Ōkunoshima uhartea.
* Ōsakikamijima uhartea.

## Kanpo estekak

* (Ingelesez)(Japonieraz) Hiroshima prefekturaren webgunea
* Datuak: Q617375
* Multimedia: Hiroshima prefecture / Q617375
# Hiroshi Yoshida

Hiroshi Yoshida (japonieraz: 吉田 弘, 1958ko otsailaren 11 - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1981 | 6 | 1 |
| 1982 | 1 | 0 |
| 1983 | 2 | 0 |
| Guztira | 9 | 1 |

## Kanpo loturak

* National Football Teams
* Japan National Football Team Database
* Datuak: Q2188194
# Hiroshi Yoshinaga

Hiroshi Yoshinaga (japonieraz: 吉永 大志, Yoshinaga Hiroshi, 1996ko urriaren 14a -) Japoniako futbolaria da.
Hainbat futbol taldetan jokatu du, esaterako Fukushima United FC.

## Kanpo estekak

* (Japonieraz) J.League Data Site
* Datuak: Q62085130
# Hiroshige Yanagimoto

Hiroshige Yanagimoto (japonieraz: 柳本 啓成, Yanagimoto Hiroshige, 1972ko urriaren 15a -) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1995 | 12 | 0 |
| 1996 | 13 | 0 |
| 1997 | 5 | 0 |
| Guztira | 30 | 0 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q582606
# Hiroshima Gokoku santutegia

Hiroshima Gokoku santutegia (japonieraz: 広島護国神社, Hiroshima Gokoku Jinja) Hiroshimako jinja edo santutegi xintoista da.
Jatorrizko santutegia 1868an eraiki zuten Futabanosaton Boshin Gerrako biktimen omenez. 1934an mugitu eta 1945ean bonbardaketa atomikoak ia erabat suntsitu zuen. 1965ean hiriko emariei esker berriro eraiki zuten.

## Erreferentziak

* ↑ www.pcf.city.hiroshima.jp

## Kanpo estekak

* Datuak: Q84008
* Multimedia: Hiroshima Gokoku Shrine / Q84008
# Hiroshima mon amour

Hiroshima mon amour (iʁoʃima mɔ̃.n‿amuʁ ahoskatua, Hiroshima ene amodioa; japonieraz: 二十四時間の情事 Nijūyojikan'nojōji, Hogeita lau orduko afera) 1959ko Alain Resnais frantziar zinema zuzendariaren film dramatikoa da. Emmanuelle Riva, Eiji Okada eta Bernard Fresson aktoreek antzeztua, Marguerite Durasek gidoia egin zuen.

## Sinopsia

Oharra: Atal honek istorio osoa edo amaiera argitzen du.
Frantziar emakume gazte bat Hiroshimara doa, bertan bakeari buruzko film bat egiteko. Japoniar arkitekto bat ezagutuko du, Bigarren Mundu Gerra garaian ezagutu zuen alemaniar soldadu bat gogorarazten diona.

## Aktoreak

* Emmanuelle Riva: Elle
* Eiji Okada: Lui
* Bernard Fresson: L'Allemand
* Stella Dassas: La Mère
* Pierre Barbaud: Le Père

## Kanpo estekak

* Filmaren IMDBko fitxa irakurgai (Ingelesez)
* Datuak: Q283036
* Multimedia: Hiroshima mon amour / Q283036
# Hiroshi Yamamoto

Hiroshi Yamamoto (Yokohama, 1962ko urriaren 31) arkularia da. Japonia ordezkatu zuen 1984ko Udako Olinpiar Jokoetan, 1988ko Udako Olinpiar Jokoetan, 1992ko Udako Olinpiar Jokoetan eta 2004ko Udako Olinpiar Jokoetan.

## Erreferentziak

* ↑ Hiroshi Yamamoto
* ↑ Hiroshi YAMAMOTO

## Kanpo estekak

* Datuak: Q460832
# Hiroshige

Utagawa Hiroshige, jaiotza-izenaz Andō Tokutarō (Edo, gaur egun Tokio, Japonia, 1797 – 1858ko urriaren 12a), japoniar margolaria eta grabatzailea izan zen.
XIX. mendeko ikuspegi-margolaririk ezagunena.

## Biografia

Zurezko xaflen gainekoak, Ukiyo-e estilokoak, ditu bere lanik nagusiak (8.000 lamina inguru). Marrazkiaren eta koloreen zehaztasuna dira haren ezaugarri nabarienak.
1870 inguruan Europan ere zabaltzen hasi zen Hiroshigeren obra, eta inpresionistek izan zuten haren eraginik.
Hauek dira Hiroshigek zurean egindako grabatu ezagunetarikoak: Tōkaidō Gojūsantsugi (1830-1834, Berrogeita hamahiru geraldi Tōkaidōko bidean), Meisho Edo hyakkei (1856-1859, Edoko ehun ikuspegi), Biwa aintzirako zortzi ikuspegi (1836 inguruan), Fuji Sanjū-Rokkei (1858, Fuji-Yama mendiko hogeita hamasei ikuspegi).
Japoniako grabatzaileen artean ere hoberenetarikotzat jotzen da. Beste hainbat sail ere baditu, animalia, hegazti eta arrainen irudiz moldatuak.

## Irudi galeria

* Edoko ehun ikuspegi serieko Ukejiko Akiba santutegian.
* Hakoneko aintzira.
* Saruwakachoko gaueko ikuspegia.
* Ryōgokuko su artifizialak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q200798
* Multimedia: Utagawa Hiroshige / Q200798
# Indiako Gobernadore Orokorra

Indiako Gobernadore Orokorra (1833tik 1950era eta 1858tik 1947ra, Indiako Erregeorde eta Gobernadore Nagusia, edo, laburrean, Indiako Erregeordea) Erresuma Batuko erregearen ordezkaria zen, Indiako Enperadore/Enperatriza zen aldetik, eta 1947an Indiako independentziaren ondoren, Indiako Monarkaren ordezkaria. Bulegoa 1773an sortu zen, Fort Williameko Lehendakaritzako gobernadore orokor tituluarekin. Karguak bere lurraldearen gaineko kontrol zuzena besterik ez zuen, baina Ekialdeko Indietako Konpainiako beste funtzionario batzuk gainbegiratzen zituen. Indiako azpikontinentearen gaineko Erresuma Batuaren kontrol osoa 1833an eman zen, eta funtzionarioa "Indiako Gobernadore Orokorra" izenez ezagutu zen hortik aurrera.
1858an, aurreko urteko zipaioen matxinadaren ondorioz, Ekialdeko Indietako Konpainiaren lurraldeak eta aktiboak Koroa Britainiarraren kontrol zuzenaren ezarri ziren; horren ondorioz, Indiako konpainiaren gobernuaren ordez Britainiar Raja sortu zen. Gobernadore Nagusia (orain Erregeordea ere bai) Indiako gobernu zentralaren buru izan zen, eta India britainiarren probintziak administratu zituen, Bengala, Bombay, Madras, Punjabeko Probintzia, Agra eta Oudheko Probintzia Batuak eta beste batzuk. Hala ere, Indiaren zati handi bat ez zuen gobernu britainiarrak zuzenean gobernatzen; India britainiarraren probintzietatik kanpo, ehunka printze-estatu zeuden, nominalki independenteak edo "estatu natiboak", ez zutenak Gobernu britainiarrarekin edo Erresuma Batuarekin harreman zuzenik, baizik eta monarka britainiarrarekin zuzeneko omenaldi bidez, enperadore mogolen oinordeko baitziren. 1858. urtetik aurrera, Gobernadore Orokorrak, harremanak Monarkiarekin zuzenean zituela adierazteko, erregeorde titulua gehitu zitzaion.
Erregeorde titulua alde batera utzi zen India britainiarra Indiako eta Pakistango agindupeko lurretan banatu zenean, baina gobernadore nagusiaren bulegoak bereizita jarraitu zuen herrialde bakoitzean, 1950ean eta 1956an, hurrenez hurren, konstituzio errepublikanoak hartu zituzten arte.

## Kanpo estekak

* Datuak: Q641589
* Multimedia: Governors-General of India / Q641589
# Indiako Museoa (Kalkuta)

Indiako Museoa, kolonial aroan Indiako Museo Inperiala, Indiako Kalkuta hirian dagoen museo bat da. Bertan, kultura eta zientziari buruzko 35 galeria ikusgai daude, hauetan Indiako artea, arkeologia, antropologia, geologia, zoologia eta botanikari buruzko objektuak daude.
1804an sortua izan zen. Munduko bederatzigarren museorik zaharrena da eta Indiako zaharrena.

## Kanpo estekak

* Webgune ofiziala (Ingelesez) (hindiera)
* Datuak: Q1364900
* Multimedia: Indian Museum, Kolkata / Q1364900
* Espezieak: IM
# Indiako Atea (Mumbai)

Indiako Atea Indiako Mumbai hirian dagoen monumentua da. 1924ko abenduaren 4an inauguratu zen, beraz, Britainiar Rajen garaian. Eraikina basaltozko arku bat da, 26 metroko altuerakoa. Hiriko erakarpen turistiko nagusietako bat da.

## Kokapena

Itsas pasealekuan dago, Apollo Bunder inguruan, Mumbaiko portuan, Arabiako itsasoaren parean.

## Historia

Monumentua Erresuma Batuko Jurgi V.a Erresuma Batukoa erregeak eta haren emazte Maria Teckekoak 1911n Indiara egindako bisita ospatzeko eraiki zen. Lehenengo harria 1911ko martxoaren 31n jarri zen eta obra 1924an amaitu zen. Eraikuntzaren proiektua, estilo indo-sarrazeno batean, George Wittet arkitekto eskoziarrari zor zaio.
Amaitu zenetik, monumentua Mumbaiko erregeorde eta gobernadoreentzako Indiarako sarrera zeremonialeko atea izan zen. 2008an, eraso terrorista bat gertatu zen Taj Mahal Palace & Tower hotelean, Indiako Atearen inguruan.

## Iruditegia

* Usoak ate aurreran.
* Lore apaingarriak.
* Atea argiztuta.
* Arkua barrutik.
* Atea Taj Mahal Palace & Tower ondoan.

## Erreferentziak

* ↑ Chapman, Kenneth. Peace,War and Friendships. Roxana Chapman. 151.or. ISBN 978-0-9551881-0-7
* ↑ http://news.bbc.co.uk/onthisday/hi/dates/stories/august/25/newsid_3921000/3921475.stm

## Kanpo estekak

* (Gaztelaniaz):"Mumbai: Indiako atea".
* Datuak: Q864862
* Multimedia: Gateway of India / Q864862